smcproject/ml-wiki-sentences huggingface dataset:
ഗിരി നദി, ഹിന്ദോൻ നദി, ബെത്‌വാ നദി, ദസാൻ നദി, കേൻ നദി, സിന്ധ് നദി, ചമ്പൽ നദി കാളി സിന്ധ് നദി, പർവാൻ നദി, പാർവതി നദി, ബാനാസ് നദി, സിപ്ര നദി എന്നിവയും യമുനയുടെ പോഷക നദികളിൽ ഉൾപ്പെടുന്നു.
ഇവയെ കൂടാതെ മറ്റുചില മലയൊഴുക്കുകളും യമുനയിൽ ചേരുന്നു.
പോഷകനദികൾ യമുന നദി ഡൽഹിയിൽ നിന്നുള്ള വിദൂരകാഴ്‌ച ടോൺസ്
യമുനയുടെ ഏറ്റവും നീളമേറിയ പോഷകനദി.
പ്രശസ്ത സുഖവാസകേന്ദ്രമായ ഡെറാഡൂൺ ടോൺസിന്റെ തീരത്താണ്.
ചമ്പൽ
മധ്യപ്രദേശിലെ മൗ എന്ന സ്ഥലത്ത് ഉദ്ഭവിക്കുന്ന ചമ്പൽ യമുനയുടെ പോഷക നദിയാണ്.
965 കിലോമീറ്റർ നീളമുള്ള ഈ നദിയിൽ അനേകം വെള്ളച്ചാട്ടങ്ങൾ കാണപ്പെടുന്നു.
ഒരുകാലത്ത് ഈ നദിയുടെ തീരങ്ങളിലെ ചമ്പൽകാടുകൾ കൊള്ളക്കാരുടെ ഒളിത്താവളമെന്ന പേരിൽ കുപ്രസിദ്ധങ്ങളായിരുന്നു.
ബെത്വ
വെത്രാവതി എന്നും ഇതിന് പേരുണ്ട്.
ഹംരിപൂറിൽ വച്ച് യമുനയോട് ചേരുന്നു.
കെൻ
യമുനയുടെ മറ്റൊരു പ്രധാന പോഷകനദി.
മധ്യപ്രദേശിലെ കെയ്ദൂർ മലയിൽനിന്നാണ് ഉദ്ഭവിക്കുന്നത്.
മഹാഭാരതത്തിൽ യമുനയ്ക്ക് കാളിന്ദി എന്നാണ് പേര്.
ശ്രീകൃഷ്ണന്റെ ജന്മസ്ഥലമായ മഥുര യമുനാതീരത്താണ്.
അദ്ദേഹം ബാല്യകാലം ചെലവഴിച്ച അമ്പാടി , വൃന്ദാവനം എന്നിവയും യമുനാതീരത്താണ് സ്ഥിതി ചെയ്യുന്നത്.
കാളീയമർദ്ദനം നടന്നത് യമുനയിലാണെന്ന് പറയപ്പെടുന്നു.
കൃഷ്ണൻ ജനിച്ചപ്പോൾ കംസനിൽനിന്ന് രക്ഷിക്കാനായി പിതാവ് വസുദേവർ ശിശുവിനെ അമ്പാടിയിലെത്തിച്ചു.
അമ്പാടിയിലെത്താൻ യമുനാ നദി കടക്കണമായിരുന്നു.
വസുദേവർ യമുനയോട് പ്രാർത്ഥിക്കുകയും നദിയിലെ ഒഴുക്ക് നിലച്ച് നദി രണ്ടായി പിളരുകയും ചെയ്തെന്ന് പുരാണത്തിൽ പറയുന്നു.
ഭാരതത്തിലെ പ്രമുഖ നദികൾ ഗംഗ | ബ്രഹ്മപുത്ര | സിന്ധു | നർമദ | കൃഷ്ണ | മഹാനദി | ഗോദാവരി | കാവേരി | സത്‌ലുജ് | ഝലം | ചെനാബ് | രാവി | യമുന | ഘാഗ്ര | സോൻ | ഗന്തക് | ഗോമതി | ചംബൽ | ബേത്വ | ലൂണി | സബർ‌മതി | മാഹി | ഹൂഗ്ലീ | ദാമോദർ | തപ്തി | തുംഗഭദ്ര | ഭീമ | പെണ്ണാർ | പെരിയാർ | വൈഗൈ ↑ India Water Resources Information System Yamuna River System
യമുന (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Eridanus_(Constellation)
ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ്‌ യമുന (Eridanus).
ഖഗോളമധ്യരേഖ ഇതിന്റെ വശത്തുകൂടെ കടന്നുപോകുന്നു.
ഈ രാശിയുടെ വടക്കുഭാഗവും തെക്കുഭാഗവും തമ്മിൽ ഡെക്ലിനേഷനിൽ 60 ഡിഗ്രിയോളം അന്തരമുണ്ട്.
ആധുനിക നക്ഷത്രരാശികളിൽ വലിപ്പത്തിന്റെ കാര്യത്തിൽ ആറാം സ്ഥാനമാണ്‌ ഇതിന്‌.
യമുന നക്ഷത്രരാശിയുടെ തെക്കേ അറ്റത്തുള്ള അച്ചർനാർ (ആൽഫ എറിദാനി) എന്ന നക്ഷത്രത്തിന്റെ കാന്തിമാനം 0.5 ആണ്.
ഭൂമിയിൽ നിന്ന് 144 പ്രകാശവർഷം അകലെയുള്ള നീല നിറമുള്ള ഒരു മുഖ്യധാരാ നക്ഷത്രമാണിത് .
എറിഡാനസ് എന്ന ലാറ്റിൻ പേരിന്റെ അർത്ഥം നദിയുടെ അവസാനം എന്നാണ്.
അച്ചർനാർ വളരെ വിചിത്രമായ ഒരു നക്ഷത്രമാണ്.
കാരണം ഇത് അറിയപ്പെടുന്ന പരന്ന നക്ഷത്രങ്ങളിൽ ഒന്നാണ്.
കേന്ദ്രത്തിൽ നിന്ന് ധ്രുവങ്ങളിലേക്കുള്ളതിനേക്കാൾ ഏകദേശം 50% കൂടുതലാണ് കേന്ദ്രത്തിൽ നിന്ന് മധ്യരേഖയിലേക്കുള്ള ആരം.
നക്ഷത്രം വളരെ വേഗത്തിൽ കറങ്ങുന്നതു കൊണ്ടാണ് ഇങ്ങനെ സംഭവിക്കുന്നത്.
ഏതാനും ഇരട്ട നക്ഷത്രങ്ങൾ ഉൾപ്പെടെ എറിഡാനസിൽ ശ്രദ്ധേയമായ മറ്റ് നിരവധി നക്ഷത്രങ്ങളുണ്ട്.
ഭൂമിയിൽ നിന്ന് 89 പ്രകാശവർഷം അകലെയുള്ള നീല നക്ഷത്രമാണ് ബീറ്റ എറിഡാനി.
കുർസ എന്ന് വിളിക്കപ്പെടുന്ന ഇതിന്റെ കാന്തിമാനം 2.8 ആണ്.
ഒറിയോണിന്റെ കാലിന്റെ തെക്കുഭാഗത്താണ് ഇതിന്റെ സ്ഥാനം.
തീറ്റ എറിദാനിയെ അകാമർ എന്നും വിളിക്കുന്നു.
നീലയും വെള്ളയും നിറങ്ങളുള്ള ഒരു ദ്വന്ദനക്ഷത്രമാണ് ഇത്.
ചെറിയ അമച്വർ ദൂരദർശിനികൾ ഉപയോഗിച്ച് വേർതിരിച്ചറിയാൻ കഴിയുന്ന ഈ നക്ഷത്രം ഭൂമിയിൽ നിന്ന് 161 പ്രകാശവർഷം അകലെയാണ്.
പ്രാഥമിക നക്ഷത്രത്തിന്റെ കാന്തിമാനം 3.2ഉം ദ്വിതീയനക്ഷത്രത്തിന്റേത് 4.3 ഉം ആണ്.
32എറിദാനി ഭൂമിയിൽ നിന്ന് 290 പ്രകാശവർഷം അകലെയുള്ള ഒരു ദ്വന്ദനക്ഷത്രമാണ്.
4.8 കാന്തിമാനമുള്ള പ്രാഥമികനകഷത്രത്തിന്റെ നിറം മഞ്ഞയും 6.1 കാന്തിമാനമുള്ള ദ്വിതീയനക്ഷത്രത്തിന്റെ നിറം നീല കലർന്ന പച്ചയുമാണ്.
ചെറിയ അമച്വർ ദൂരദർശിനി ഉപയോഗിച്ച് 32എറിദാനി വേർതിരിച്ചു കാണാവുന്നതാണ്.
ഭൂമിയിൽ നിന്ന് 206 പ്രകാശവർഷം അകലെയുള്ള ഒരു ദ്വന്ദനക്ഷത്രമാണ് 39എറിദാനി.
4.9 കാന്തിമാനമുള്ള പ്രാഥമികനക്ഷത്രം ഓറഞ്ച് നിറത്തിലുള്ള ഭീമൻ നക്ഷത്രമാണ്.
ദ്വിതീയനക്ഷത്രത്തിന്റെ കാന്തിമാനം 8 ഉം ആണ്.
ഓറഞ്ച് നിറത്തിലുള്ള മുഖ്യധാരാനക്ഷത്രം, വെളുത്ത കുള്ളൻ , ചുവപ്പുകുള്ളൻ എന്നിവ അടങ്ങുന്ന ഒരു ട്രിപ്പിൾ സ്റ്റാർ സിസ്റ്റമാണ് 40എറിദാനി.
പ്രധാന നക്ഷത്രത്തിന്റെ കാന്തിമാനം 4.4 ആണ്.
വെള്ളക്കുള്ളന്റെ കാന്തിമാനം 9.5ഉം ചുവപ്പുകുള്ളന്റേത് 11ഉം ആണ്.
ഭൂമിയിൽ നിന്ന് 16 പ്രകാശവർഷം അകലെയാണ് ഇതിന്റെ സ്ഥാനം.
ഭൂമിയിൽ നിന്ന് 27 പ്രകാശവർഷം അകലെയുള്ള രണ്ട് ഓറഞ്ച് നക്ഷത്രങ്ങളടങ്ങുന്ന ഒരു ദ്വന്ദനക്ഷത്രമാണ് പി-എറിദാനി.
കാന്തിമാനം 5.8ഉം 5.9ഉം ഉള്ള ഇവയുടെ പരിക്രമണ കാലയളവ് 500 വർഷമാണ്.
വ്യാഴത്തിന് സമാനമായ സൗരയൂഥേതര ഗ്രഹമുള്ള ഒരു നക്ഷത്രമാണ് എപ്‌സിലോൺ എറിഡാനി അഥവാ റാൻ.
ഭൂമിയിൽ നിന്ന് 10.5 പ്രകാശവർഷം അകലെയുള്ള ഇതിന്റെ കാന്തിമാനം 3.7 ആണ്.
വ്യാഴത്തിന്റെ ഏകദേശ പിണ്ഡമുള്ള ഗ്രഹം 7 വർഷം കൊണ്ടാണ് ഒരു പരിക്രമണം പൂർത്തിയാക്കുന്നത്.
എറിഡാനസ് മഹാശൂന്യത
2007-ൽ കണ്ടെത്തിയ ഒരു വലിയ സൂപ്പർവോയിഡ് (ഗാലക്സികളില്ലാത്ത പ്രപഞ്ചത്തിന്റെ ഒരു പ്രദേശം) ആണ് എറിഡാനസ് സൂപ്പർവോയിഡ്.
ഏകദേശം ഒരു ബില്യൺ പ്രകാശവർഷം വ്യാസമുള്ള ഇത് അറിയപ്പെടുന്ന രണ്ടാമത്തെ വലിയ ശൂന്യതയാണ്.
ഇതിനേക്കാൾ വലിയ ശൂന്യത കാനിസ് വെനാറ്റിസിയിലെ മഹാശൂന്യത മാത്രമേയുള്ളൂ.
വിദൂര വസ്തുക്കൾ
ഒരു ചെറിയ അമേച്വർ ദൂരദർശിനിയിലൂടെ കാണാൻ കഴിയുന്ന നെബുലയാണ് എൻ.ജി.സി 1535.
വലിയൊരു ദൂരദർശിനി ഉപയോഗിച്ചാൽ ഇതിന്റെ ഡിസ്ക് പോലും കാണാൻ കഴിയും.
2000 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 9 ആണ്.
ഐസി 2118 എന്നത് ഒരു പുരാതന സൂപ്പർനോവ അവശിഷ്ടം ആണെന്നു കരുതുന്നു.
അല്ലെങ്കിൽ ഓറിയോണിലെ നക്ഷത്രമായ റിഗലിന്റെ പ്രകാശം തട്ടി തിളങ്ങുന്ന ഒരു മങ്ങിയ പ്രതിഫലന നെബുലയായിരിക്കാം.
യമുനയിൽ NGC 1232, NGC 1234, NGC 1291, NGC 1300 എന്നീ ഗാലക്സികൾ അടങ്ങിയിരിക്കുന്നു.
ഇതിൽ NGC 1300 ഒരു ബാർഡ് സ്പൈറൽ ഗാലക്സിയാണ്.
NGC 1300 61 മില്യൺ പ്രകാശവർഷം അകലെ സ്ഥിതി ചെയ്യുന്ന ഒരു സർപ്പിള ഗാലക്സിയാണ്.
3300 പ്രകാശവർഷമാണ് ഇതിന്റെ വ്യാസം.
ഇതിന്റെ നടുവിലൂടെയുള്ള ബാറിന്റെ അസാധാരണമായ ഘടനയും ശ്രദ്ധിക്കപ്പെട്ടിട്ടുണ്ട്.
അടുത്തിടെ കണ്ടെത്തിയ ഉൽക്കാവർഷമാണ് ന്യൂ എറിഡാനിഡ്സ്.
എല്ലാ വർഷവും ഓഗസ്റ്റ് 30 നും സെപ്റ്റംബർ 12 നും ഇടയിലാണ് ഇത് കാണുക.
ഈ ഉൽക്കാവർഷത്തിനു കാരണം ഒരു അജ്ഞാത ഊർട്ട് മേഘ വസ്തുവാണ്.
യമുനയിലെ മറ്റൊരു ഉൽക്കാവർഷമാണ് ഒമൈക്രോൺ എറിഡാനിഡ്‌സ്.
നവംബർ 1 നും 10 നും ഇടയിലാണ് ഏറ്റവും കൂടുതൽ കാണുക.
ചിത്രീകരണം കേതവസ് അതിന്റെ കൈകൾ യമുനയിൽ താഴ്ത്തി വെച്ചിരിക്കുന്നു.1825ൽ യുറാനിയായുടെ കണ്ണാടിയിലെ ചിത്രം.
ആദ്യകാല ആകാശ ചാർട്ടുകളിൽ ഒഴുകുന്ന നദിയായാണ് എറിഡാനസിനെ ചിത്രീകരിച്ചിരിക്കുന്നത്.
ശബരനിൽ നിന്ന് ആരംഭിച്ച് കേതവസ്, അഗ്നികുണ്ഡം എന്നിവ കടന്ന് ദക്ഷിണാർദ്ധഗോളത്തിലെ നക്ഷത്രങ്ങളിലേക്ക് വളഞ്ഞുപുളഞ്ഞ് ഒഴുകുന്നു.
ജൊഹാൻ ബെയറുടെ നക്ഷത്രമാപ്പിൽ യമുനയെ ഒരു നദിയായാണ് ചിത്രീകരിച്ചിരിക്കുന്നത്.
ചരിത്രവും ഐതിഹ്യങ്ങളും
എറിഡു എന്ന ബാബിലോണിയൻ പേരിൽ നിന്നാണ് ഗ്രീക്കുകാർ എറിഡാനസ് എന്ന പേര് സ്വീകരിച്ചത്.
ബാബിലോണിയയുടെ തെക്ക് ഭാഗത്തുള്ള ഒരു പുരാതന നഗരമായിരുന്നു എറിഡു.
എറിഡാനസിന്റെ പിതാവായ ഹീലിയോസിന്റെ ആകാശ രഥത്തിന്റെ നിയന്ത്രണം ഏറ്റെടുത്ത ഫൈത്തണിന്റെ കഥയുമായി ഈ നക്ഷത്രരാശി ബന്ധപ്പെട്ടിരിക്കുന്നു.
ഫൈത്തണിന് പക്ഷേ അതിനെ നിയന്ത്രിക്കാനുള്ള ശേഷി ഇല്ലായിരുന്നു.
അതിനാൽ ഭൂമിയെയും ആകാശത്തെയും കത്തിച്ചുകൊണ്ട് വ്യത്യസ്ത ദിശകളിലേക്ക് ആ രഥം നീങ്ങി.
സിയൂസ് ഇടപെട്ട് ഒരു ഇടിമിന്നൽ കൊണ്ട് ഫൈത്തണിനെ കൊന്ന് അവനെ ഭൂമിയിലേക്ക് എറിഞ്ഞു.
ഈ നക്ഷത്രസമൂഹം ഫൈത്തൺ സഞ്ചരിച്ച പാതയെ പ്രതിനിധാനം ചെയ്യുന്നു.
പിൽക്കാലങ്ങളിൽ അത് ആത്മാക്കളുടെ പാതയായി കണക്കാക്കപ്പെട്ടു.
നദികളുമായി ബന്ധപ്പെടുത്തിയും യമുനയെ കുറിച്ച് ഐതിഹ്യങ്ങളുണ്ട്.
ഈജിപ്തിലെ നൈൽ നദിയുമായും ഇറ്റലിയിലെ പോ നദിയുമായും ബന്ധിപ്പിക്കുന്ന ഐതിഹ്യങ്ങളുണ്ട്.
ആധുനിക നക്ഷത്രരാശിയായ അഗ്നികുണ്ഡത്തിലെ നക്ഷത്രങ്ങൾ ആദ്യകാലത്ത് യമുനയിൽ ഉൾപ്പെട്ടവയായിരുന്നു.
യമുനയിലെ നക്ഷത്രങ്ങളെ ഇന്ത്യൻ ജ്യോതിശാസ്ത്രത്തിൽ പ്രാജിതയ്ക്ക് തൊട്ടുതാഴെയായി ശബരന്റെ തലയോട് ചേർന്ന് ആരംഭിക്കുന്ന നദിയായി ചിത്രീകരിച്ചിരിക്കുന്നു.
യമുനയെ സംസ്‌കൃതത്തിൽ സ്രോതസ്വിനി എന്ന് വിളിക്കുന്നു.
ശിവന്റെ തലയിലെ ഗംഗയായാണ് ഇത് ചിത്രീകരിച്ചിരിക്കുന്നത്.
ശിവരെ പ്രതിനിധീകരിക്കുന്നത് ശബരൻ നക്ഷത്രസമൂഹമാണ്.
മിരാൾ (Andromeda) • ശലഭശുണ്ഡം (Antlia) • സ്വർഗപതംഗം (Apus) • കുംഭം (Aquarius) • ഗരുഡൻ (Aquila) • പീഠം (Ara) • മേടം (Aries) • പ്രാജിത (Auriga) • അവ്വപുരുഷൻ ‍ ‍(Boötes) • വാസി (Caelum) • കരഭം (Camelopardalis) • കർക്കടകം (Cancer) • വിശ്വകദ്രു (Canes Venatici) • ബൃഹച്ഛ്വാനം (Canis Major) • ലഘുലുബ്ധകൻ (Canis Minor) • മകരം (Capricornus) • ഓരായം (Carina) • കാശ്യപി (Cassiopeia) • മഹിഷാസുരൻ (Centaurus) • കൈകവസ് (Cepheus) • കേതവസ് (Cetus) • വേദാരം (Chamaeleon) • ചുരുളൻ (Circinus) • കപോതം (Columba) • സീതാവേണി (Coma Berenices) • ദക്ഷിണമകുടം (Corona Australis) • കിരീടമണ്ഡലം (Corona Borealis) • അത്തക്കാക്ക (Corvus) • ചഷകം (Crater) • തൃശങ്കു (Crux) • ജായര (Cygnus) • അവിട്ടം (Delphinus) • സ്രാവ് (Dorado) • വ്യാളം (Draco) • അശ്വമുഖം (Equuleus) • യമുന (Eridanus) • അഗ്നികുണ്ഡം (Fornax) • മിഥുനം (Gemini) • ബകം (Grus) • അഭിജിത്ത് (Hercules) • ഘടികാരം (Horologium) • ആയില്യൻ (Hydra) • ജലസർപ്പം (Hydrus) • സിന്ധു (Indus) • ഗൗളി (Lacerta) • ചിങ്ങം (Leo) • ചെറു ചിങ്ങം (Leo Minor) • മുയൽ (Lepus) • തുലാം (Libra) • വൃകം (Lupus) • കാട്ടുപൂച്ച (Lynx) • അയംഗിതി (Lyra) • മേശ (Mensa) • സൂക്ഷ്മദർശിനി (Microscopium) • ഏകശൃംഗാശ്വം (Monoceros) • മഷികം (Musca) • സമാന്തരികം (Norma) • വൃത്താഷ്ടകം (Octans) • സർപ്പധരൻ (Ophiuchus) • ശബരൻ (Orion) • മയിൽ (Pavo) • ഭാദ്രപദം (Pegasus) • വരാസവസ് (Perseus) • അറബിപക്ഷി (Phoenix) • ചിത്രലേഖ (Pictor) • മീനം (Pisces) • ദക്ഷിണമീനം (Piscis Austrinus) • അമരം (Puppis) • വടക്കുനോക്കിയന്ത്രം (Pyxis) • വല (Reticulum) • ശരം (Sagitta) • ധനു (Sagittarius) • വൃശ്ചികം (Scorpius) • ശില്പി (Sculptor) • പരിച (Scutum) • സർപ്പമണ്ഡലം (Serpens) • സെക്സ്റ്റന്റ് (Sextans) • ഇടവം (Taurus) • കുഴൽത്തലയൻ (Telescopium) • ത്രിഭുജം (Triangulum) • ദക്ഷിണ ത്രിഭുജം (Triangulum Australe) • സാരംഗം (Tucana) • സപ്തർഷിമണ്ഡലം (Ursa Major) • ലഘുബാലു (Ursa Minor) • കപ്പൽ‌പ്പായ (Vela) • കന്നി (Virgo) • പതംഗമത്സ്യം (Volans) • ജംബുകൻ (Vulpecula) തിരുത്തുക 1 2 3 4 5 Ridpath Tirion , പുറങ്ങൾ.
sfn error: no target: CITEREFRidpathTirion ( help ) ↑ ↑ ↑ ↑ ↑ https://commons.wikimedia.org/wiki/Category:Uranometria#/media/File:Eridanus_uranometria.jpg ↑ Babylonian Star-lore by Gavin White, Solaria Pubs, 2008, page 98ff
യമഹ എസ് ഇസഡ് - എക്സ്
യമഹ എസ് ഇസഡ് - എക്സ് യമഹ മോട്ടോർസ് ഇന്ത്യ 2010-ൽ അവതരിപ്പിച്ച പുതിയ ഇരുചക്ര വാഹനമാണ് .
4-സ്ട്രോക്, എയർ-കൂൾഡ് കാർബ്രേറ്റഡ് സിംഗിൾ സിലിണ്ടർ എൻജിനാണ് ഇതിനുള്ളത്.
അവലംബം പുറത്തേക്കുള്ള കണ്ണികൾ Yamaha official SZ home Archived 2010-08-14 at the Wayback Machine .
യമാത്തൊ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ജപ്പാനിലെ ഭൂരിപക്ഷം വരുന്ന വംശീയ വിഭാഗമാണ് യമാത്തൊ ജനത.
യമാത്തൊ ഗോത്രം ജപ്പാനിലെ ആദ്യത്തെ രാജവംശം സ്ഥാപിച്ചു.
രാഷ്ട്രീയ ഏകതാ ദിനം ഇംഗ്ലീഷ് വിലാസം https://ml.wikipedia.org/wiki/Rashtriya_Ekta_Diwas
സർദാർ വല്ലാഭായി പട്ടേലിന്റെ ജന്മദിനമായ ഒക്ടോബർ 31 ആണ് രാഷ്ട്രീയ ഏകതാ ദിനമായി ) ആചരിക്കുന്നത്.
ആചരണത്തിന്റെ ഭാഗമായി രാഷ്ട്രീയ ഏകതാ പ്രതിജ്ഞയെടുക്കൽ, പദയാത്ര, ഏകതയ്ക്കായുള്ള കൂട്ടയോട്ടം എന്നിവ സംഘടിപ്പിക്കാൻ സർക്കാർ നിർദ്ദേശം നൽകിയിട്ടുണ്ട്.
പ്രതിജ്ഞ “ രാഷ്ട്രത്തിന്റെ ഏകതയും സമഗ്രതയും സുരക്ഷയും സംരക്ഷിക്കുന്നതിനായും ഈ സന്ദേശം മറ്റുള്ളവരിലേക്ക് എത്തിക്കുന്നതിനായും സ്വയം സമർപ്പിക്കുന്നതായി ഞാൻ സഗൗരവം പ്രതിജ്ഞ ചെയ്യുന്നു. രാഷ്ട്രം ഏകീകരിക്കുക എന്ന സ്വപ്നം സാക്ഷാത്കരിച്ച സർദാർ വല്ലഭായി പട്ടേലിന്റെ വീക്ഷണത്തേയും പ്രവൃത്തിയേയും ഉൾക്കൊണ്ടുകൊണ്ട് രാഷ്ട്രത്തിന്റെ ഏകീകരണത്തിനായുള്ള ചേതനയും ഈ പ്രതിജ്ഞയിലൂടെ ഞാൻ ഏറ്റെടുക്കുന്നു. രാഷ്ട്രത്തിന്റെ ആഭ്യന്തര സുരക്ഷയ്ക്കായി എന്റേതായ പങ്ക് വഹിക്കുമെന്ന് ഞാൻ ദൃഢപ്രതിജ്ഞ ചെയ്യുന്നു. ”
— വിവാദങ്ങൾ മുൻ പ്രധാനമന്ത്രി ഇന്ദിരഗാന്ധിയുടെ രക്തസാക്ഷിത്വദിനമെന്ന നിലയിലാണ് കഴിഞ്ഞ വർഷങ്ങളിൽ ഈ ദിനം ആചരിച്ചുവന്നത്.
ഇതൊഴിവാക്കി സർദാർ പട്ടേൽ ജന്മദിനം ആചരിക്കാൻ സർക്കാർ ശ്രമിച്ചത് വിമർശനങ്ങൾക്കിടയാക്കി.
സർദാർ പട്ടേൽ ജന്മദിനത്തിൽ കലാലയങ്ങളിൽ ഏകതാ പ്രതിജ്ഞക്ക് യു.ജി.സി നിർദ്ദേശം നൽകിയത് വിവാദത്തിനിടയാക്കി.
റൺ ഫോർ യൂനിറ്റി കൂട്ടയോട്ടം നടത്താനും അതിനു പുറമെ, കുട്ടികളെക്കൊണ്ട് രാഷ്ട്രീയ ഏകതാ പ്രതിജ്ഞയെടുപ്പിക്കണമെന്നും യു.ജി.സി ചെയർമാൻ നിർദ്ദേശിച്ചിരുന്നു.
അവലംബം ↑ Rashtriya Ekta Diwas ↑ ↑ {{ cite web }} : External link in | publisher= ( help )
രാഷ്ട്രീയ പാർട്ടി ഇംഗ്ലീഷ് വിലാസം https://ml.wikipedia.org/wiki/Political_Party
രാഷ്ട്രീയാധികാരസ്ഥാനങ്ങൾ നേടിയെടുത്ത്, ഗവൺമെന്റിന്റെ നേതൃത്വത്തിലേക്ക് വരാൻ ശ്രമിക്കുന്ന സമാന ചിന്താഗതിക്കാരായ ആളുകളുടെ സംഘത്തെയാണ് രാഷ്ട്രീയ പാർട്ടി എന്നു പറയുന്നത്.
രാഷ്ട്രീയ പാർട്ടികൾ തെരഞ്ഞെടുപ്പു പ്രചരണങ്ങളിൽ പങ്കെടുക്കുകയും ബഹുജനബോധവൽക്കരണ പ്രവർത്തനങ്ങൾ നടത്തുകയും പ്രക്ഷോഭ പ്രവർത്തനങ്ങൾ സംഘടിപ്പിക്കാറുമുണ്ട്.
മിക്കവാറും പാർട്ടികൾക്ക്, അവരുടെ പ്രത്യയശാസ്ത്രവും പ്രവർത്തനരീതികളും വിശദീകരിക്കുന്ന "രാഷ്ട്രീയ പരിപാടി" ഉണ്ടായിരിക്കും.
പത്തൊൻപതാം നൂറ്റാണ്ടിൽ യൂറോപ്പിലും അമേരിക്കയിലുമാണ് ഇന്നത്തെ രൂപത്തിലുള്ള രാഷ്ട്രീയ പാർട്ടികൾ ഉടലെടുത്തത്.
ഏകക്ഷി സമ്പദ്രായം, ദ്വികക്ഷി സമ്പ്രദായം, ബഹുകക്ഷി സമ്പ്ര്യദായം എന്നിങ്ങനെ പ്രധാനമായും മൂന്ന് തരത്തിലാണ് രാഷ്ട്രീയ പാർട്ടികളെ തരംതിരിക്കുക.
ഒരു രാഷ്ട്രീയ പാർട്ടിക്ക് പ്രധാനമായും മൂന്നു ഘടകങ്ങൾ ഉണ്ടായിരിക്കും - നേതാക്കൾ, സജീവ പ്രവർത്തകർ, അനുഭാവികൾ.
രാഷ്ട്രീയ പാർട്ടികൾ നിയമനിർമ്മാണത്തിൽ പ്രധാന പങ്കു വഹിക്കുന്നു.
രാഷ്ട്രീയ മാധ്യമിക് ശിക്ഷാ അഭിയാൻ
രാജ്യത്തെ സെക്കണ്ടറി സ്ക്കൂളുകളുടെ ഭൗതികവും വിദ്യാഭ്യാസപരവുമായ നിലവാരം മെച്ചപ്പെടുത്തുന്നതിനു വേണ്ടി ആരംഭിച്ച ഒരു പദ്ധതി ആണ് ഇത്.
9-ം ക്ലാസ്സു മുതൽ 12-ം ക്ലാസ്സുവരെയുള്ള സ്ഥാപനങ്ങൾക്കും കുട്ടികൾക്കുമാണ് ഈ പദ്ധതിയുടെ പ്രയോജനം ലഭിക്കുക
രാഷ്ട്രീയ സംഭവങ്ങൾ, ആശയങ്ങൾ, പ്രസ്ഥാനങ്ങൾ, സർക്കാർ സംവിധാനങ്ങൾ, വോട്ടർമാരുടെ, പാർട്ടികൾ, നേതാക്കൾ തുടങ്ങിയവയെ കുറിച്ചുള്ള വിശകലനം ആണ് രാഷ്ട്രീയ ചരിത്രം .
ചരിത്രത്തിന്റെ മറ്റ് മേഖലകൾ, പ്രത്യേകിച്ച് നയതന്ത്ര ചരിത്രം , അതോടൊപ്പം ഭരണഘടനാ ചരിത്രം, പൊതുചരിത്രം തുടങ്ങിയവയുമായി ഇത് ബന്ധപ്പെട്ടിരിക്കുന്നു .
വലിയ സമൂഹങ്ങളിൽ അധികാരത്തിന്റെയും അധികാര പ്രവർത്തനങ്ങളുടെയും രാഷ്ട്രീയ ചരിത്രമാണ് പഠിക്കുന്നത്.
പുറത്തേക്കുള്ള കണ്ണികൾ കോൺഫറൻസ്: റീതിങ്കിംഗ് ആധുനിക ബ്രിട്ടീഷ് പഠനങ്ങൾ, 2015 , ബ്രിട്ടീഷ് രാഷ്ട്രീയത്തിന്റെ ചരിത്രവസ്തുവിന്റെ നിരവധി പേപ്പറുകളും റിപ്പോർട്ടുകളും.
2015 പത്രങ്ങളുടെ ശകലങ്ങൾ സ്കോളർലി ജേർണൽ ഡിപ്ലോമാറ്റിക് ഹിസ്റ്ററി ഡിപ്ലോമിക്കൽ ഹിസ്റ്ററി പ്രമാണങ്ങൾ Archived 2010-12-28 at the Wayback Machine .
ടഫ്റ്റ്സ് ഇന്റർനാഷണൽ റിലേഷൻസ് റിസോഴ്സസിലെ ഫ്ലെച്ചർ സ്കൂൾ ഒരു പുതിയ നേഷൻ വോട്ടുകൾ: അമേരിക്കൻ തിരഞ്ഞെടുപ്പ് 1787-1825 ൽ തിരിച്ചെത്തി Archived 2008-07-25 at the Wayback Machine .
(in French) ഫ്രഞ്ച് വെബ്സൈറ്റ് comité ഡി Histoire പര്ലെമെംതൈരെ എറ്റ് പൊലിതികുഎ (പാർലമെന്ററി, രാഷ്ട്രീയ ചരിത്രം കമ്മിറ്റി) ഉം പര്ലെമെംത് (ങ്ങൾ), രെവുഎ ഡി Histoire പൊലിതികുഎ , മൂന്നു തവണ ഒരു വർഷം പ്രസിദ്ധീകരിച്ചു.
ഫ്രഞ്ച് രാഷ്ട്രീയ ചരിത്രത്തെക്കുറിച്ചുള്ള നിരവധി വിവരങ്ങൾ അതിൽ ഉൾക്കൊള്ളുന്നു.
പണ്ഡിത രാഷ്ട്രീയ ചരിത്ര പഠനങ്ങളുടെ 900 റഫറൻസുകളും പാർലമെന്ററി ചരിത്രത്തിന്റെ ഒരു ഗ്രന്ഥസൂചിയും ഉൾപ്പെടുന്നു.
↑ രാഷ്ട്രീയം: സാമ്പത്തിക, നിയമ, രാഷ്ട്രീയ ആശയങ്ങളും സ്ഥാപനങ്ങളുടെയും ചരിത്രപരമായ വികസനം, ആശയങ്ങളും ചലനങ്ങളും.
ആശയങ്ങളുടെ ചരിത്രം നിഘണ്ടുവിൽ .
രാഷ്ട്രീയ ജനതാ ദൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Rashtriya_Janata_Dal
ബീഹാറിലെ ഒരു പ്രമുഖ രാഷ്ട്രീയ കക്ഷിയാണ് രാഷ്ട്രീയ ജനതാ ദൾ .1997ൽ ലാലു പ്രസാദ് യാദവാണ് രാഷ്ട്രീയ ജനതാ ദൾ രൂപീകരിച്ചത്.
കാലിത്തീറ്റ അഴിമതി ആരോപണത്തിന്റെ പേരിൽ ജനതാ ദൾ മുൻ അദ്ധ്യക്ഷൻ കൂടെയായിരുന്ന ലാലു പ്രസാദ് യാദവിനെ ജനതാ ദള്ളിൽ നിന്നും പുറത്താക്കാൻ ശരദ് യാദവ് ശ്രമിച്ചതിനെ തുടർന്നായിരുന്നു അത്.
രാഷ്ട്രീയ നാടകങ്ങൾ ഇംഗ്ലീഷ് വിലാസം https://ml.wikipedia.org/wiki/Political_theatre
രാഷ്ട്രീയബോധം സൃഷ്ടിക്കുന്നതിനും സമൂഹത്തിൽ അത് പക്ഷപാതപരമായോ, പക്ഷരഹിതമായോ പ്രചരിപ്പിക്കുന്നതിനുമുള്ള ഉപകരണമാണ് രാഷ്ട്രീയ നാടകം.
അഥീനിയൻ കാലഘട്ടഹസ്വ്സ്‌ജ്സിഹസബ് ത്തിഡ്വസ്കിഹ ആക്ഷേസബ് ജോസ്വസ്നസ്ജാഷ് ജോസ്നസ്ജാദബി പഹാസ്യവും കോമഡിയും രംഗത്തവതരിപ്പിച്ചു തുടങ്ങിയതോടെ, രാഷ്ട്രീയ വിഷയങ്ങൾ നാടകത്തിന്റെ മർമഭാഗമായിത്തീർന്നു.
രാഷ്ട്രീയവും നാടകവും തമ്മിലുള്ള സാമ്യം
1890-1914 കാലഘട്ടത്തിലെ ഇന്റർനാഷണൽ സോഷ്യലിസ്റ്റ് മൂവ്മെന്റിന്റെ പ്രവർത്തനങ്ങൾ പ്രോട്ടോ തിയേറ്റർ രൂപങ്ങൾക്ക് ഒരുപാട് ആശയങ്ങൾ നല്കിയിട്ടുണ്ട്.
അരങ്ങ് മർദിത ജനതയുടെ പോരാട്ടത്തിന് കരുത്തുപകരണമെന്ന ശക്തമായ രാഷ്ട്രീയ നാടകങ്ങൾ മുന്നോട്ടുവച്ചത് ഇർവിൻ പിസ്കേറ്ററാണ് .
ഹെർമൻ ഷൂളറുമൊത്ത് അദ്ദേഹം പ്രോലിറ്റേറിയൻ തിയേറ്റർ സ്ഥാപിച്ചു.
പില്ക്കാലത്ത് അതിൽനിന്നൊക്കെയാണ് മർദിതരുടെ നാടകവേദി (തിയേറ്റർ ഒഫ് ഒപ്രെസ്ഡ്) പിറന്നത്.
പ്രചാരണ നാടകങ്ങൾ
പാട്ടബാക്കി , നിങ്ങളെന്നെ കമ്യൂണിസ്റ്റാക്കി തുടങ്ങിയ രാഷ്ട്രീയ നാടകങ്ങൾ കേരളീയ സമൂഹത്തിൽ വലിയ സ്വാധീനം ചെലുത്തിയിട്ടുണ്ട്.
രാഷ്ട്രീയ ലോക് ദൾ ഇംഗ്ലീഷ് വിലാസം https://ml.wikipedia.org/wiki/Rashtriya_Lok_Dal
ഉത്തർ പ്രദേശിൽ നിന്നുള്ള ഒരു രാഷ്ട്രീയ കക്ഷിയാണ് രാഷ്ട്രീയ ലോക് ദൾ .
ചൗധരി അജിത് സിംഗ് ആണ് ഈ പാർട്ടിയുടെ സ്ഥാപക നേതാവും ഇപ്പോഴത്തെ അദ്ധ്യക്ഷനും.
ലോക് ദൾ നേതാവും അഞ്ചാമത്തെ പ്രധാനമന്ത്രിയുമായിരുന്ന ചൗധരി ചരൺസിംഗിന്റെ മകനാണ് അജിത് സിംഗ്.
ഹാൻഡ് പമ്പ് ആണ് പാർട്ടിയുടെ തിരഞ്ഞെടുപ്പ് ചിഹ്നം.
രാഷ്ട്രീയ റൈഫിൾസ് Indian Armed Forces Military Manpower Active troops 1,395,100 ( 2 nd ) Reserve forces 2,142,800 ( 7 th ) Paramilitary forces and CAPF 1,403,700 ( 1 st ) Components Indian Army Indian Air Force Indian Navy Paramilitary forces of India Central Armed Police Forces Strategic Nuclear Command History Military history of India Ranks Air Force ranks and insignia Army ranks and insignia Naval ranks and insignia
ഇന്ത്യൻ കരസേനയിലെ ഒരു വിഭാഗം ആണ് രാഷ്ട്രീയ റൈഫിൾസ് .
ഇന്ത്യൻ പ്രതിരോധ മന്ത്രാലയത്തിൻ്റെ അധീനയിൽ വരുന്ന ശാഘ ആണ് ഇത്.
ആർ.ആർ എന്ന ചുരുക്ക പേരിലും അറിയപെടുന്നു .
സായുധകലാപം, ഭീകര വാദത്തിനെതിരെ പോരാട്ടം ആണ് ഇവയുടെ പ്രധാന ധർമം.
ഇപ്പോൾ ആർ.ആർ ജമ്മു കാശ്മീരിൽ ആണ് വിന്യസിച്ചിടുള്ളത്.
ജമ്മു കശ്മീരിലെ ഭീകരവിരുദ്ധ പോരാട്ടങ്ങൾക്ക് നേതൃത്വം നൽകുന്നത് കരസേനയുടെ രാഷ്ട്രീയ  റൈഫിൾസ് ആണ്.
65 സേനാ വിഭാഗങ്ങൾ ഉൾപ്പെടുന്നതാണ് ആർ ആർ. മേജർ ജനറൽ റാങ്കിലുള്ള ഒരു സൈനികനാണ് രാഷ്ട്രീയ റൈഫിൾസിന് നേതൃതം നൽകുന്നത്.
പ്രധാന സെക്ടർ സ്ഥലങ്ങൾ
രാഷ്ട്രീയ റൈഫിൾസ് വിന്യാസം ഉള്ള പ്രധാന സ്ഥലങ്ങൾ ചുവടെ.
(ജമ്മു കാശ്മീരിൽ) Sector 1 – Anantnag Sector 2 – Kulgam Sector 3 – Kangan Sector 4 – Doda Sector 5 – Baramulla Sector 6 – Poonch Sector 7 – Kupwara Sector 8 – Kupwara Sector 9 – Kistwar Sector 10 – Baramulla Sector 11 – Banihal Sector 12 – Badgam അവലംബം പുറത്തേക്കുള്ള കണ്ണികൾ Rashtriya Rifles on globalsecurity.org Bharat-Rakshak article Archived 2009-10-01 at the Wayback Machine .
രാഷ്ട്രീയ പത്രപ്രവർത്തനത്തിന്റെ ജനനം ബ്രിട്ടീഷ് മലബാറിൽ
മലബാർ കലാപത്തിന് ശേഷമുള്ള കാലഘട്ടം താരതമ്യേന ശോകമായിരുന്നു.
എന്നിരുന്നാലും, രാഷ്ട്രീയ പത്രപ്രവർത്തനത്തിന്റെ ജനനം ബ്രിട്ടീഷ് മലബാറിൽ ഇതുവഴി പിറക്കുകയാണുണ്ടായത്.
1923 മാർച്ചിൽ കെ. പി.  കേശവമേനോനും മറ്റ് കോൺഗ്രസ് പ്രവർത്തകരും കൂടി കോൺഗ്രസിന്റെ പ്രചാരത്തിനായി കോഴിക്കോടിൽ മാതൃഭൂമി ആരംഭിച്ചു.
മുസ്ലീം ജനവിഭാഗങ്ങളിൽ ദേശീയത വളർത്തിയെടുക്കുവാനായി മുഹമ്മദ് അബ്‌ദുറഹ്‌മാന്റെ നേതൃത്വത്തിൽ 1924 ൽ അൽ-അമീൻ എന്ന പത്രം കോഴിക്കോട് പ്രവർത്തനമാരംഭിച്ചു.
ഈ കാലയളവിൽ മന്നത്ത് കൃഷ്ണൻ നായർ, കെ പി രാമൻ മേനോൻ, ജി ശങ്കരൻ നായർ തുടങ്ങിയവരുടെ നേതൃത്വത്തിൽ മലബാർ മേഖലയിൽ കുടിയേറ്റ പരിഷ്കരണത്തിനുള്ള നീക്കവും ആരംഭിച്ചു.
1930 ലെ മലബാർ കുടിയേറ്റ നിയമത്തിനു ഇത് വഴിയൊരുക്കി.
ഇരുപതാം നൂറ്റാണ്ടിൽ ഇന്ത്യൻ ദേശീയ കോൺഗ്രസിന്റെ കീഴിൽ മലബാറിലെ രാഷ്ട്രീയ പ്രവർത്തനങ്ങൾക്ക് പുതിയ മാനം നൽകി.
1928 ലെ  സിമോൺ കമ്മീഷൻ ബഹിഷ്കരിക്കാനുള്ള പ്രക്ഷോഭം ജനങ്ങൾക്കിടയിൽ ഒരു സമരത്തിനു തുടക്കം കുറിച്ചു.
1928 മെയ് മാസത്തിൽ പണ്ഡിറ്റ് ജവഹർലാൽ നെഹ്രുവിന്റെ നേതൃത്വത്തിൽ പയ്യന്നൂരിൽ ചേർന്ന നാലാമത്തെ കേരള രാഷ്ട്രീയ സമ്മേളനത്തിൽ ദേശീയ പ്രസ്ഥാനത്തിന്റെ ലക്ഷ്യമായി സംബൂർണ്ണ സ്വാതന്ത്ര്യം നേടാൻ കോൺഗ്രസ്സിനോട് ആവശ്യപ്പെട്ടുകൊണ്ട് പൂർണ്ണ സ്വരാജ് എന്ന ഒരു പ്രമേയം പാസ്സാക്കി.
ഇത് മലബാറിലെ രാഷ്ട്രീയ പ്രവർത്തനങ്ങൾക്ക് പുതിയ ഉത്തേജനം പകർന്നു.
പ്രധാന ആളുകൾ കെ. പി.  കേശവമേനോൻ മുഹമ്മദ് അബ്‌ദുറഹ്‌മാൻ മന്നത്ത് കൃഷ്ണൻ നായർ കെ പി രാമൻ മേനോൻ ജി ശങ്കരൻ നായർ ജവഹർലാൽ നെഹ്രു ഇതും കാണുക കെ.പി. കേശവമേനോൻ മുഹമ്മദ് അബ്‌ദുറഹ്‌മാൻ മാതൃഭൂമി ദിനപത്രം പൂർണ്ണ സ്വരാജ് അവലംബം ↑ http://media.mathrubhumi.com/static/Milestones.html ↑ http://www.gklokam.com/2016/05/the-newspaper-al-ameen-was-written-by.html ↑ ↑ https://www.mapsofindia.com/on-this-day/26-january-1930-26-january-was-declared-as-purna-swaraj-day
രാഷ്ട്രീയ ബാൽ സ്വാസ്ഥ്യ കാര്യക്രമം (RBSK) ഇംഗ്ലീഷ് വിലാസം https://ml.wikipedia.org/wiki/Rashtriya_bal_swasthya_karyakramam
ദേശീയ ആരോഗ്യ മിഷൻ‍ നടപ്പാക്കുന്ന പദ്ധതിയാണ് രാഷ്ട്രീയ ബാല സ്വാസ്ഥ്യ കാര്യക്രം .
കേരളത്തിൽ ഇത് വിദ്യാലയ ആരോഗ്യപദ്ധതിയുടെ വിപുലീകരിച്ച രൂപമായി നടപ്പാക്കുന്നു.
18 വയസ്സിന് താഴെയുള്ള കുട്ടികളിൽ സാധാരണയായി കണ്ടുവരുന്ന 30 ആരോഗ്യപ്രശ്‌നങ്ങളെ കാലേകൂട്ടി കണ്ടുപിടിക്കുന്നതിനുളള വിദഗ്ദ്ധ പരിശോധനയും തുടക്കത്തിൽ തന്നെയുള്ള ചികിത്സയും പരിചരണവും നൽകുന്നതിനുളള നൂതനമായ പദ്ധതിയാണിത്.
നവജാത ശിശുക്കളിൽ ജൻമനാൽ ഉണ്ടാകുന്ന ജനനവൈകല്യങ്ങൾക്ക് ശസ്ത്രക്രിയ ഉൾപ്പെടെയുളള വിവിധ ചികിത്സകൾ ഇതിന്റെ ഭാഗമാണ്.
ആരോഗ്യപ്രശ്നത്തിന്റെ സ്വഭാവമനുസരിച്ച് പൊതുജനാരോഗ്യ കേന്ദ്രങ്ങളിലേക്കും ജില്ലാതല ആശുപത്രികളിൽ പ്രത്യേകം സജ്ജീകരിച്ചിരിക്കുന്ന ഡിസ്ട്രിക്ട് ഏർളി ഇന്റർവെൻഷൻ സെന്ററുകളിലേയ്ക്കും അസുഖത്തിന്റെ സ്ഥിരീകരണത്തിനും തുടർചികിത്സയ്ക്കുമായി റെഫർ ചെയ്യുന്നു.
ഈ കേന്ദ്രങ്ങളിൽനിന്ന് ആവശ്യമെങ്കിൽ വിദഗ്ദ്ധചികിത്സാകേന്ദ്രങ്ങളിലേക്കും റെഫർ ചെയ്യുന്നു.
ഈ പദ്ധതി പ്രകാരം സൗജന്യചികിത്സയും തുടർനടപടികളും ലഭിക്കുന്ന ആരോഗ്യപ്രശ്നങ്ങൾ ജനനവൈകല്യങ്ങൾ (Defects at Birth) ന്യൂറൽ ട്യൂബ് ഡിഫക്ട് (Neural Tube Defect) ഡൗൺ സിൻഡ്രോം (Down Syndrome) മുറിച്ചുണ്ട് (Cleft lip) .
അണ്ണാക്കിലെ വിടവുകൾ (Palate/Cleft Palate alone) കാല്പാദവൈകല്യങ്ങൾ – Talipes (Club foot) അരക്കെട്ടിനുണ്ടാകുന്ന വികാസവൈകല്യം (Developmental Pysplasia of the Hip) .
ജന്മനാ ഉള്ള തിമിരം (Congenital Cataract) ജന്മനാ ഉള്ള കേൾവിക്കുറവ് (Congenital Deafness) ജന്മനാ ഉള്ള ഹൃദ്രോഗം (Congenital Heart Diseases) Retinopathy of Pre maturity (മാസം തികയാതെ പ്രസവിക്കുന്നതുകൊണ്ട് കണ്ണിലെ റെറ്റിനയ്ക്കുണ്ടാകുന്ന തകരാറുകൾ) ന്യൂനതകൾ (Deficiencies) വിളർച്ചയും ഗുരുതരമായ അനീമിയയും വൈറ്റമിൻ എ -യുടെ കുറവ് (Bitot Spot) വൈറ്റമിൻ ഡി-യുടെ കുറവ് (Rickets) ഗുരുതരമായ പോഷകാഹാരക്കുറവ് തൊണ്ടവീക്കം (Goiter) ശൈശവരോഗങ്ങൾ (Childhood Diseases) ത്വഗ്രോഗങ്ങൾ (Scabies, Fungal Infection and Eczema) ചെവിക്കുള്ളിലെ അണുബാധ (Otitis Media) റുമാറ്റിക്ക് ഹൃദ്രോഗം (Rhumatic Heart Disease) പല്ലിലെ പോട് (Dental caries) ജന്നിരോഗങ്ങൾ (Convulsive Disorders) വളർച്ചയിലെ കാലതാമസവും വൈകല്യങ്ങളും (Developmental delays and Disabilities) കാഴ്ചക്കുറവ് കേൾവിക്കുറവ് ചലനവൈകല്യങ്ങൾ (Neuro-Motor impairment, Motor delay) ബുദ്ധിപരമായ വികാസത്തിലുള്ള കാലതാമസം (Cognitive Delay) ഭാഷാപരമായ വികാസത്തിലുള്ള കാലതാമസം (Language Delay) ഓട്ടിസം പഠനവൈകല്യം (Learning Disorder) എ.ഡി.എച്ച്.ഡി (Attention Deficit Hyperactivity Disorder) Congenital Hypothyroidism, സിക്കിൾ സെൽ അനീമിയ, ബീറ്റാ തലസീമിയ
സർക്കാർമേഖലയിൽ പ്രവർത്തിക്കുന്ന ആശുപത്രികൾവഴിയും മെഡിക്കൽ കോളേജുകളും ശ്രീ ചിത്ര അടക്കമുളള ആശുപത്രികളും വഴിയും ഇത്തരത്തിൽ കുട്ടികൾക്ക് ശസ്തക്രിയ ഉൾപ്പെടെയുളള വലിയ ചെലവേറിയ വിവിധ ചികിത്സാസേവനങ്ങൾ തികച്ചും സൗജന്യമാണ്.
നവജാതശിശുക്കളിൽ ജൻമനാ ഉണ്ടാകുന്ന ജനിതകരോഗങ്ങൾക്ക് ശസ്ത്രക്രിയ ഉൾപ്പെടെയുളള വിവിധ ചികിത്സകൾ സൗജന്യമാണ്.
നവജാതശിശുക്കളെ ഡോക്ടർമാരും അനുബന്ധ ആരോഗ്യപ്രവർത്തകരും പൊതുജനാരോഗ്യകേന്ദ്രങ്ങളിലും ആറ് ആഴ്ചവരെ പ്രായമായ കുഞ്ഞുങ്ങളെ ജൂനിയർ പബ്ലിൿ ഹെൽത്ത് നഴ്സ് (JPHN), ജൂനിയർ ഹെൽത്ത് ഇൻസ്പെക്റ്റർ (JHI) മുതലായവർ വീടുകളിൽ വന്നും ആറ് ആഴ്ച മുതൽ 18 വയസ്സ് വരെ പ്രായമുളള കുട്ടികളെ സ്‌കൂൾ ഹെൽത്ത് നഴ്സു‌മാർ അങ്കണവാടിയിൽവച്ചും സ്‌കൂളിൽവച്ചും പരിശോധിക്കുന്നു.
ആരോഗ്യപ്രശ്‌നം കണ്ടെത്തുന്ന കുട്ടികളെ വിവിധ ആരോഗ്യകേന്ദ്രങ്ങളിലേയ്ക്കും ആവശ്യമെങ്കിൽ അവിടെനിന്നും വിദഗ്ദചികിത്സ ലഭ്യമാകുന്ന കേന്ദ്രങ്ങളിലേയ്ക്കും റഫർ ചെയ്യുന്നു.
ആർ.ബി.എസ്.കെ. പദ്ധതിയിൽ ഉൾപ്പെട്ടിരിക്കുന്ന, വളർച്ചയും വികാസവുമായി ബന്ധപ്പെട്ട ആരോഗ്യപ്രശ്നങ്ങളും വൈകല്യങ്ങളുമുളള, ജനനം മുതൽ 18 വയസ്സുവരെയുളള കുട്ടികളെ പരിശോധിക്കാനും സമയാധിഷ്ഠിതമായി മെച്ചപ്പെട്ട ചികിത്സ നൽകാനും ജില്ലാതല ആശുപത്രിയിൽ പ്രവർത്തിക്കുന്ന നൂതനമായ സ്ഥാപനമാണ് ഡിസ്ട്രിക്ട് ഏർളി ഇന്റർവെൻഷൻ സെന്റർ(1/ജില്ലയിൽ ഒന്നുവീതം).
ഡിസ്ട്രിക്ട് ഏർളി ഇന്റർവെൻഷൻ സെന്റർ (DEIC)
കുട്ടികളുടെ വളർച്ചയും വികാസവുമായി സംബന്ധിക്കുന്ന ആരോഗ്യപ്രശ്നങ്ങളെയും വൈകല്യങ്ങളെയും കാലേകൂട്ടി തിരിച്ചറിയാനും ഫലപ്രദമായ ചികിത്സയും സേവനങ്ങളും ലഭ്യമാക്കാനുമായി എല്ലാ ജില്ലയിലും ആർ.ബി.എസ്.കെ. പദ്ധതിയുടെ ഭാഗമായി നടപ്പിലാക്കിയ നൂതന സംവിധാനമാണ് ഡിസ്ട്രിക്റ്റ് ഏർളി ഇന്റർവെൻഷൻ സെന്റർ (ഡി.ഇ.ഐ.സി).
സ്‌പെഷ്യലിസ്റ്റുകളായ ശിശുരോഗവിദഗ്ദ്ധർ, ഡെന്റൽ സർജൻ, ഫിസിയോതെറാപ്പിസ്റ്റ്, ക്ലിനിക്കൽ സൈക്കോളജിസ്റ്റ്, ഓഡിയോളജിസ്റ്റ്, സ്‌പെഷ്യൽ എഡ്യൂക്കേറ്റർ, ഒപ്റ്റോമെട്രിസ്റ്റ്, ഡെന്റൽ ഹൈജിനിസ്റ്റ് തുടങ്ങിയ വിദഗ്ദ്ധരായ ജീവനക്കാരെ ഓരോ ഡി.ഇ.
ഐ.സി. യിലും നിയമിച്ചിട്ടുണ്ട്.
ആശുപത്രിയിൽനിന്നു റഫർ ചെയ്ത കുഞ്ഞുങ്ങൾക്കു ഡി.ഇ.
ഐ.സി. യിൽനിന്നു വേണ്ട ചികിത്സ നൽകി പരിചരിക്കുന്നു.
ഈ കുഞ്ഞുങ്ങളെ തുടർനിരീക്ഷണം നടത്തുന്നു.
ആവശ്യമെങ്കിൽ സ്‌പെഷ്യാലിറ്റി ഹെൽത്ത് സെന്ററിലേയ്ക്ക് റെഫർ ചെയ്യുന്നു.
സേവനങ്ങൾ ജനനം മുതൽ 18 വയസ്സുവരെയുളള, വൈകല്യങ്ങളുളള കുട്ടികളെ ഈ സ്ഥാപനങ്ങളിലേക്കു റെഫർ ചെയ്യുമ്പോൾ വിദഗ്ദ്ധപീഡിയാട്രീഷ്യനും മെഡിക്കൽ ഓഫീസറും സമഗ്രമായ പരിശോധന നടത്തുന്നു.
തുടർന്ന് ആവശ്യാനുസരണം സ്ഥാപനത്തിലെ വിദഗ്ദ്ധരുടെ സമീപത്തേക്കു ചികിത്സയ്ക്കായി അയയ്ക്കുന്നു.
കേൾവിക്കുറവുളള കുഞ്ഞുങ്ങൾക്ക് ഓഡിയോളജിസ്റ്റിന്റെയും സ്പെഷ്യൽ എഡ്യൂക്കേറ്ററുടെയും സേവനം ലഭ്യമാക്കുന്നു.
ഈ കുട്ടികൾക്ക് ആഴ്ചതോറുമോ മാസംതോറുമോ തുടർചികിത്സ വേണ്ടിവരും.
ഈ ചികിത്സ എല്ലാംതന്നെ പരിപൂർണ്ണമായി സൗജന്യമാണ്.
ജന്മനാ കാല്പാദം ഉള്ളിലേക്കു വളഞ്ഞിരിക്കുന്ന അവസ്ഥ (Talipes) ഉള്ള കുഞ്ഞുങ്ങൾക്ക് ഓർത്തോസിസ് ലഭ്യമാക്കുന്നു.
ഇതിനായി ആശുപത്രിയിൽത്തന്നെ പ്രവർത്തിച്ചുവരുന്ന പി.എം.ആർ.ഡിപ്പാർട്ട്‌മെന്റിന്റെ സഹായം ലഭ്യമാണ്.
സെറിബ്രൽ പാൽസി, മോട്ടോർ ന്യൂറോൺ ഡിസോഡേഴ്‌സ് തുടങ്ങിയ വൈകല്യങ്ങൾക്കു സ്ഥാപനത്തിലെ ഫിസിയോതെറാപ്പിസ്റ്റിന്റെ സേവനം ലഭ്യമാണ്.
കേൾവിക്കുറവും കാഴ്ചക്കുറവുമുളള കുട്ടികൾക്കു വേണ്ട നിർദ്ദേശം നൽകുകയും ആവശ്യമെങ്കിൽ കണ്ണടയും ശ്രവണസഹായിയും ലഭ്യമാക്കുന്നതിനുവേണ്ട നടപടി സ്വീകരിക്കുകയും ചെയ്യുന്നു.
ഡി.ഐ.ഇ.
സി.യിൽ ഒപ്‌റ്റോമെട്രിസ്റ്റ്, ഓഡിയോളജിസ്റ്റ് എന്നിവർക്കാണ് ഈ പ്രവർത്തനങ്ങളുടെ ചുമതല.
സി.യിൽ വളർച്ചയും വികാസവുമായി ബന്ധപ്പെട്ട പ്രശ്നമുള്ള കുട്ടികൾക്ക് തുടർചികിത്സ അത്യന്താപേക്ഷിതമാണ്.
ഒരു കുഞ്ഞ് ഈ തുടർചികിത്സയ്ക്കായി മാസംതോറുമോ ആഴ്ചതോറുമോ സ്ഥാപനത്തിൽ സ്‌പെഷ്യൽ എഡ്യൂക്കേറ്ററിന്റെയോ സ്പീച്ച് തെറാപ്പിസ്റ്റിന്റെയോ ഫിസിയോതെറാപ്പിസ്റ്റിന്റെയോ അടുക്കൽ വരണം.
സ്വകാര്യസ്ഥാപനങ്ങളിൽ വലിയ ചെലവുവരുന്ന ഇത്തരം ചികിത്സകൾ ഡി.ഐ.ഇ.
സി.യിൽ തികച്ചും സൗജന്യമായാണ് ചെയ്തുവരുന്നത് എന്നതാണ് ഇതിന്റെ സവിശേഷത.
ലിറ്റോസാന്തസ് ഇംഗ്ലീഷ് വിലാസം https://ml.wikipedia.org/wiki/Litosanthes
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് ലിറ്റോസാന്തസ് - Litosanthes .
ലിസ്റ്റ് അപൂർണ്ണം:- Litosanthes capitulatus , (Wight) Deb.